Den svarta cirkeln

Den svarta cirkeln er en svensk kriminalserie i fem deler fra 1990 i regi av Pelle Seth. Manuset ble skrevet av Thomas Borgström og Lars Bill Lundholm. Norske Liv Osa spiller den kvinnelige hovedrollen som Eva Murray.

Serien ble utgitt på DVD i Sverige 2. juli 2008.

Handling 
En bombe eksploderer under en begravelse i Hedvig Eleonora kirke i Stockholm, men ingen påtar seg ansvaret for ugjerningen. Tre dager senere eksploderer ytterligere en bombe, denne gang på Stockholm sentralstasjon. Når ingen heller denne gangen påtar seg ansvaret mistenker politiet at det er utenlandske terrorister som har utført begge ugjerningene og gjør et tilslag mot en tyrkisk kafé. Journalisten Johan Nordenskiöld tror ikke på politiets teorier om utenlandske terrorister. Han begynner sammen med sin kollega Eva Murray å undersøke saken selv og har snart funnet et helt nytt spor. Samtidig har to andre av Johans medarbeidere, De Witt og Andersson, tipset politiet om at to vesttyske terrorister befinner seg på en pram i havna. Etter å ha funnet et par bilder av de vesttyske terroristene i én av Johans skrivebordsskuffer blir også han etterlyst av politiet.

Rolleliste (i utvalg) 
 Stefan Sauk - Johan Nordenskiöld
 Liv Osa - Eva Murray
 Lars-Erik Berenett - Rikard Kostner
 Ernst Günther - Björkman
 Agneta Ekmanner - Cecilia Ångström
 Roland Hedlund - Stangenberg
 Tomas Laustiola - Ekman
 Allan Svensson - Stefan De Witt
 Thomas Oredsson - Andersson
 Lars Väringer - Tom Schauberg
 Görel Crona - Isabell Dahlgren

Referanser

Eksterne lenker 

Svenske krimserier
Svenske miniserier
Svenske TV-serier fra 1990-årene
TV-produksjoner på SVT